3. ΒΑΣΙΛΙΚΟΝ ΔΙΑΤΑΓΜΑ της 28/30 Μαρτ. 1956 Περί τροποποιήσεως του από 29.6.55 Β.Δ/τος “περί τροποποιήσεως διατάξεων τινων του Κανονισμού περί τρόπου υπαγωγής εις την ασφάλισιν και εισπράξεως πόρων του Τ.Ε.Β.Ε.”. Έχοντες υπ΄ όψιν: 1)Τας διατάξεις του άρθρ. 5 του Νόμ. 6364/34 “περί ιδρύσεως Ταμείου Ασφαλίσεως Επαγγελματιών και Βιοτεχνών Ελλάδος”. 2)Πρότασιν του Δ.Σ. του ΤΕΒΕ υποβληθείσαν δια της υπ΄ αριθ. 65231/13622/5.12.55 αναφοράς του (απόφασις Δ.Σ. ΤΕΒΕ 1622/22.11.55). 3)Γνώμην του Συμβουλίου Επικρατείας αριθ. πρακτικού 162 της 29.2.56), προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Σελ. 188 Άρθρ.1.-Αι εις τας υπ΄ αριθ. 1 και 2 παραγράφους του άρθρ. 2 του από 29.6.55 Β.Δ/τος “περί τροποποιήσεως κλπ.” αναφερόμεναι 18 μηνιαίαι δόσεις αυξάνονται εις 36 τοιούτος από της ισχύος του ως άνω Β.Δ/τος. Δι΄ όσους των ησφαλισμένων του ΤΕΒΕ δεν εποίησαν εγκαίρως έναρξιν καταβολής των δόσεων η προθεσμία ενάρξεως μετατίθεται από του μηνός Ιουλ. 1955 εις την 1ην του μεθεπομένου μηνός από της δημοσιεύσεως του παρόντος. Αι δυνάμει του από 29.6.55 Β.Δ/τος καταβληθείσαι μέχρι της δημοσιεύσεως του παρόντος δόσεις της κεφαλαιοποιήσεως θεωρούνται εκάστη τούτων ότι αντιστοιχεί προς δύο τοιαύτας ως αύτοι καθορίζονται δια των διατάξεων του παρόντος. “Εκπνευσόσης της προθεσμίας καταβολής της α΄ δόσεως κεφαλαιοποιήσεως την 31.7.1956 παρατείνεται ούτε από της λήξεώς της μέχρι 31.12.1956 δι’ όσους των ησφαλισμένων του Τ.Ε.Β.Ε. δεν εκποιήσαντο χρήσιν ταύτης, υπό τον όρον ότι, δέον να καταβάλωσιν ούτοι τας μέχρι της νέας ημερομηνίας αντιστοίχους δόσεις τας επιβαλλομένας υπό του τροποποιουμένου Β.Δ/τος”. Το ανωτέρω εδάφιον προσετέθη δια του Β.Δ 14/28 Νοεμ. 1956. Άρθρ.2.-Η παρ. 5 του άρθρ. 2 του ως άνω Β.Δ/τος καταργείται, των λοιπών παραγράφων λαμβανουσών αντίστοιχον αρίθμησιν. Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 1703]